Kasimovas
Kasimovas (rus. Касимов, tot. Касыйм) – Rusijos miestas, esantis Riazanės srityje, kairiajame Okos krante, 111 km nuo Riazanės. Spalvotoji metalurgija, siuvimo, medienos apdirbimo, plytų gamybos, maisto pramonė. Upinis uostas, geležinkelio stotis (7 km nuo miesto). Yra XVIII–XIX a. mečetė, keleto mauzoliejų liekanos, XVIII–XIX a. cerkvės ir soborai. Kasimovas patenka į „Rusijos Aukso žiedą“.